Vremea frumoasă a adunat turiști pe litoral dar și pe pârtii. "Încă e zapadă și atât de multă lume la schi"
Soarele a încălzit și litoralul. Încurajați de vremea blândă mulți au venit la Constanța să vadă marea. Și Brașovul a fost pe placul turiștilor.
În oraș și în Poiană au fost 10 grade celsius, în vreme ce pe pârtiile din Masivul Postăvaru, zăpada are o jumtate de metru.
Faleza Cazinoului din Constanța era aglomerată la amiază. Oamenii s-au bucurat de briză, au făcut poze și au admirat marea liniștită. În acest timp, pe masivul Postăvaru s-a așternut un strat de zăpada de 50 de centimetri. Schiorii au testat încântați pârtiile. Alții au urcat să admire peisajul.
Băiat: "Nu suntem schiori, am urcat doar pentru priveliște. Chiar ne gândeam când am urcat că e aproape de 1 aprilie și încă e zapadă și atât de multă lume la schi."
Și poienile din jurul Brașovului s-au animat, iar grătarele au început să fumege. Membrii acestei familii și-au invitat rudele venite din Marea Britanie la o friptura.
Bărbat: "Dacă tot am venit, prima zi o petrecem la grătar. E plăcut să te reîntorci."
Bărbat: "Cel mai bine te simți când se adună toți la gramadă, nu contează că e cald
sau e frig!"
Pe grătarul vecin, langă slănină, fleici și mititei se coc la foc mic și câteva mere. Vremea se anunță potrivită pentru ieșiri în aer liber.